***Հավելված N 4***

***Հաստատված է ՀՀ շուկայի վերահսկողության***

***տեսչական մարմնի ղեկավարի***

***2020թ. հուլիսի 7-ի N 98-Ա հրամանով***

**ՔԱՂԱՔԱՑԻԱԿԱՆ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ**

**ՇՈՒԿԱՅԻ ՎԵՐԱՀՍԿՈՂՈՒԹՅԱՆ ՏԵՍՉԱԿԱՆ ՄԱՐՄՆԻ ՌԻՍԿԻ ԳՆԱՀԱՏՄԱՆ ԵՎ ՎԵՐԼՈՒԾՈՒԹՅՈՒՆՆԵՐԻ ՎԱՐՉՈՒԹՅԱՆ ԱՎԱԳ ՄԱՍՆԱԳԵՏ**

|  |
| --- |
| 1. **Ընդհանուր դրույթներ**
 |
| **1.1. Պաշտոնի անվանումը, ծածկագիրը**Շուկայի վերահսկողության տեսչական մարմնի (այսուհետ՝ Տեսչական մարմին) ռիսկի գնահատման և վերլուծությունների վարչության (այսուհետ՝ Վարչություն) ավագ մասնագետ (այսուհետ՝ Ավագ մասնագետ) (ծածկագիրը՝ 69-27.1-Մ3-1)**1.2. Ենթակա և հաշվետու է** Վարչության Ավագ մասնագետը անմիջական ենթակա և հաշվետու է Վարչության պետին:**1.3. Փոխարինող պաշտոնի կամ պաշտոնների անվանումները**Ավագ մասնագետի բացակայության դեպքում նրան փոխարինում է գլխավոր մասնագետը: **1.4. Աշխատավայրը**Հայաստան,ք. Երևան, Արաբկիր վարչական շրջան, Կոմիտասի 49/2: |
| 1. **Պաշտոնի բնութագիրը**

**2.1. Աշխատանքի բնույթը, իրավունքները, պարտականությունները**1. մասնակցում է շուկայում ոչ պարենային արտադրանքի ուսումնասիրություններին (դիտարկումներին).
2. մասնակցում է ոչ պարենային արտադրանքի, չափագիտության, թանկարժեք մետաղների ոլորտներում գործող տնտեսվարող սուբյեկտների վերաբերյալ վիճակագրական տվյալների հավաքագրմանը.
3. տնտեսվարող սուբյեկտների ռիսկերի գնահատման նպատակով մասնակցում է ոլորտային և անհատական ռիսկերի միավորների հանրագումարի հաշվարկմանը.
4. մասնակցում է տնտեսվարող սուբյեկտների ռիսկերի գնահատման աշխատանքներին՝ դրանք դասակարգելով բարձր, միջին և ցածր ռիսկային խմբերում.
5. ոչ պարենային արտադրանքի, չափագիտության, թանկարժեք մետաղների ոլորտներում ստուգումների պլանավորման միջոցով մասնակցում է Տեսչական մարմնի վերահսկողական գործառույթների նպատակադրմանը դեպի առավել ռիսկային ոլորտներն ու տնտեսվարող սուբյեկտները.
6. մասնակցում է ոչ պարենային արտադրանքի, չափագիտության, թանկարժեք մետաղների ոլորտներում ռիսկի կառավարման (գնահատման) մեթոդաբանության մշակմանը, անհրաժեշտության դեպքում դրա վերանայմանը.
7. մասնակցում է ոչ պարենային արտադրանքի, չափագիտության, թանկարժեք մետաղների ոլորտներում տեղեկատվության փոխանակմանը Տեսչական մարմնի ստորաբաժանումների և շահագրգիռ պետական մարմինների միջև.
8. մասնակցում է ոչ պարենային արտադրանքի, չափագիտության, թանկարժեք մետաղների ոլորտներում ռիսկերի գնահատման արդյունքների ուսումնասիրմանը.
9. մասնակցում է ոչ պարենային արտադրանքի, չափագիտության, թանկարժեք մետաղների ոլորտներում ռիսկերի գնահատման արդյունքների վերլուծության հիման վրա Տեսչական մարմնի ստուգումների տարեկան ծրագրի կազմմանը.
10. Վարչության լիազորությունների շրջանակներում մասնակցում է հաշվետվությունների, առաջարկությունների և տեղեկանքների նախապատրաստմանը.

**Իրավունքները՝**1. ոչ պարենային արտադրանքի, չափագիտության, թանկարժեք մետաղների ոլորտների ռիսկերի կառավարման մեթոդների մշակման, նոր ծրագրերի ներդրման նպատակով, ինչպես Տեսչական մարմնի ներսում, այնպես էլ միջազգային համագործակցության շրջանակներում կազմակերպվող քննարկումների, սեմինարների, խորհրդակցությունների, ժողովների ընթացքում քննարկվող հարցերի շուրջ ներկայացնել առաջարկություններ,
2. ոչ պարենային արտադրանքի, չափագիտության, թանկարժեք մետաղների ոլորտներում ռիսկը գնահատողների, տնտեսվարող սուբյեկտների, շահագրգիռ այլ կողմերի միջև (ներառյալ` Տեսչական մարմնի ստորաբաժանումները) անցկացվող քննարկումների, խորհրդակցությունների, քննարկվող հարցերի վերաբերյալ հավաքագրել անհրաժեշտ նյութեր.
3. ուսումնասիրել ոչ պարենային արտադրանքի, չափագիտության, թանկարժեք մետաղների ոլորտներում ռիսկերի կառավարման նոր մեթոդների մշակման համար միջազգային փորձը.

**Պարտականությունները՝**1. ոչ պարենային արտադրանքի, չափագիտության, թանկարժեք մետաղների ոլորտներում շուկայում տիրող իրավիճակի պարբերաբար ուսումնասիրությունների, մոնիթորինգի, դիտարկումների արդյունքների վերաբերյալ տրամադրել ամփոփ տեղեկատվություն.
2. ոչ պարենային արտադրանքի, չափագիտության, թանկարժեք մետաղների ոլորտներում ուսումնասիրության արդյունքների հիման վրա խնդիրների բացահայտման դեպքում, Վարչության պետին ներկայացնել այդ խնդիրների վերացմանն ուղղված առաջարկություններ՝ համապատասխան հիմնավորումներով.
3. ոչ պարենային արտադրանքի ոլորտում (խաղալիք, թեթև արդյունաբերություն, բենզին, դիզել, հեղուկ գազ, ցեմենտ, ամրան, օծանելիք, կոսմետիկա, լվացող և մաքրող միջոցներ, կենցաղային և սանիտարահիգիենիկ ապրանքներ, ցածրավոլտ և 1000 Վ-ից բարձր լարման սարքավորումներ, ռադիոսարքավորումներ, քսանյութեր, յուղեր, լաքեր, ներկեր, ապակիներ, կահույք, ամանեղեն և այլն) տեխնիկական կանոնակարգման ենթակա (24 բնագավառ) շուկայահանված վտանգավոր արտադրանքի բացասական հետևանքներից մարդու առողջության և անվտանգության պահպանության, շրջակա միջավայրի, ազգային անվտանգության ապահովման, անբարեխիղճ գործելակերպի կանխարգելման նպատակով հավաքագրել և ամփոփել տնտեսվարող սուբյեկտների վերաբերյալ շահագրգիռ պետական և տեղական ինքնակառավարման մարմիններից, համացանցից և Տեսչական մարմնի ստորաբաժանումներից ստացված տվյալները.
4. չափագիտության ոլորտում (գնորդի և վաճառողի, արտադրողի և իրացնողի միջև հաշվարկներում, առողջապահության, շրջակա միջավայրի պահպանության, ճանապարհային երթևեկության վերահսկման ժամանակ և այլն) օրենսդրական չափագիտական հսկողության ենթակա (89 տեսակի) չափման միջոցների ոչ հավաստի արդյունքների բացասական հետևանքներից սպառողների իրավունքների և օրինական շահերի պաշտպանությունն արդյունավետ իրականացնելու նպատակով հավաքագրել և ամփոփել Հայաստանի Հանրապետությունում շահագործվող չստուգաչափված կամ միջստուգաչափման ժամկետները խախտած ստուգաչափման ենթակա չափման միջոցներ շահագործող տնտեսվարող սուբյեկտների վերաբերյալ շահագրգիռ պետական և տեղական ինքնակառավարման մարմիններից, համացանցից և Տեսչական մարմնի ստորաբաժանումներից ստացված տվյալները.
5. թանկարժեք մետաղների ոլորտում (թանկարժեք մետաղներից պատրաստված իրերի՝ հարգորոշման և հարգադրոշմման, մասնագիտացված, այդ թվում՝ մանրածախ առուվաճառքի գործունեություններ) գործող տնտեսվարող սուբյեկտների նկատմամբ սահմանված պահանջների և պայմանների խախտմամբ պայմանավորված ոչ հավաստի արդյունքների բացասական հետևանքներից սպառողների իրավունքների և օրինական շահերի պաշտպանության, խախտումների կանխարգելման, բացահայտման ու վերացման նպատակով հավաքագրել և ամփոփել տնտեսվարող սուբյեկտների վերաբերյալ շահագրգիռ պետական և տեղական ինքնակառավարման մարմիններից, համացանցից և Տեսչական մարմնի ստորաբաժանումներից ստացված տվյալները.
6. ոչ պարենային արտադրանքի, չափագիտության, թանկարժեք մետաղների ոլորտներում գործող տնտեսվարող սուբյեկտների ռիսկերի գնահատման և ըստ ռիսկայնության դասակարգման (բարձր, միջին, ցածր) նպատակով տվյալների բազա մուտքագրել ոլորտային և անհատական ռիսկերի միավորները.
7. ոչ պարենային արտադրանքի, չափագիտության, թանկարժեք մետաղների ոլորտների ռիսկերի բացահայտման, բնութագրման և այդ բացահայտված ռիսկերի կառավարման նպատակով ուսումնասիրել վերահսկման օբյեկտները.
8. ոչ պարենային արտադրանքի, չափագիտության, թանկարժեք մետաղների ոլորտներում ըստ ռիսկայնության դասակարգման չափանիշների, ռիսկի կառավարման (գնահատման) մեթոդաբանության վերանայման աշխատանքների իրականացման նպատակով պարբերաբար ուսումնասիրել միջազգային, ԵՄ-ի և ԵԱՏՄ-ի  անդամակցության երկրների կողմից ներդրված լավագույն փորձը.
9. ոչ պարենային արտադրանքի, չափագիտության, թանկարժեք մետաղների ոլորտների վերահսկման համար կազմել դրանց արդյունքներով պայմանավորված համապատասխան փաստաթղթեր.
10. ուսումնասիրել Վարչության գործառույթները կանոնակարգող և գործառույթների իրականացմանն առնչվող իրավական ակտերը.
 |
| 1. **Պաշտոնին ներկայացվող պահանջները**

**3.1. Կրթություն, որակավորման աստիճանը**Բարձրագույն կրթություն **3.2. Մասնագիտական գիտելիքները**Ունի գործառույթների իրականացման համար անհրաժեշտ գիտելիքներ**3.3. Աշխատանքային ստաժ, աշխատանքի բնագավառում փորձը**Հանրային ծառայության առնվազն մեկ տարվա ստաժ կամ մեկ տարվա մասնագիտական աշխատանքային ստաժ կամ տնտեսագիտության կամ ֆինանսավարկային բնագավառներում` մեկ տարվա աշխատանքային ստաժ:**3.4. Անհրաժեշտ կոմպետենցիաներ****Ընդհանրական կոմպետենցիաներ*** Խնդրի լուծում
* Հաշվետվությունների մշակում
* Տեղեկատվության հավաքագրում, վերլուծություն
* Բարեվարքություն.

**Ընտրանքային կոմպետենցիաներ*** Փոփոխությունների կառավարում
* Տեղեկատվական տեխնոլոգիաներ և հեռահաղորդակցություն
* Ժամանակի կառավարում
 |
| 1. **Կազմակերպական շրջանակը**

**4.1. Աշխատանքի կազմակերպման և ղեկավարման պատասխանատվությունը**Պատասխանատու է կառուցվածքային ստորաբաժանման աշխատանքների բնույթով պայմանավորված մասնագիտական գործունեության վերջնարդյունքին նպաստող միջանկյալ արդյունքի ստեղծման համար։**4.2. Որոշումներ կայացնելու լիազորությունները**Կայացնում է որոշումներ կառուցվածքային ստորաբաժանման աշխատանքների բնույթով պայմանավորված՝ մասնագիտական գործունեության վերջնարդյունքին նպաստող միջանկյալ արդյունքի ստեղծման շրջանակներում։**4.3. Գործունեության ազդեցությունը**Ունի ազդեցություն մասնագիտական աշխատանքների ապահովման և որոշակի մասնագիտական գործառույթների իրականացման շրջանակներում:**4.4. Շփումները և ներկայացուցչությունը**Իր իրավասության շրջանակներում շփվում և որպես ներկայացուցիչ հանդես է գալիս տվյալ մարմնի կառուցվածքային այլ ստորաբաժանումների, ինչպես նաև համապատասխան մարմնից դուրս մասնագիտական հարցերով շփվում է այլ մարմինների և ներկայացուցիչների հետ:**4.5. Խնդիրների բարդությունը և դրանց լուծումը**Իր լիազորությունների շրջանակներում բացահայտում է մասնագիտական խնդիրներ և ներկայացնում խնդիրների լուծման տարբերակներ և մասնակցում է կառուցվածքային ստորաբաժանման առջև դրված խնդիրների լուծմանը: |